Rönkkösen Patsaspuisto

<http://www.patsaspuisto.net/>

Taiteilija Veijo Rönkkösen fantasiapuisto patsaineen kiinnostaa parhaina kesäpäivinä satoja ihmisiä - ilmaiseksi. Toivottuna maksuna on vain nimikirjoitus vieraskirjaan.

Itseoppinut taitelija on tehnyt jo neljän vuosikymmenen ajan betonia patsaita pihapiiriinsä, jossa voi tavata Väinämöisen, leikkiviä lapsia tai erirotuisia ihmisiä. Luomistyö jatkuu yhä. 450 patsaan perhe lisääntyy joka vuosi. Vaikka merkittävän ja suositun matkailukohteen ylläpito vaatii aikaa, rahaa ja vaivaa, ei Rönkkönen halua tehdä puistostaan rahasampoa. Hän haluaa vain ja ainoastaan toteuttaa veistotaidettaan täysin oman päänsä mukaan, ilman rajoitteita ja sitoumuksia. Patsaspuisto on omilla rahoilla ja omalla ajalla toteutettu ilman mitään tukia.

Rönkkönen on hoitanut myös puutarhaansa rakkaudella: sieltä löytyy pajuangervoa, metsäköynnöstä, ketovuokkoa, vuorenkilpeä ja hevoskastanjalehtistä valeangervoa. Patsaspuiston vieressä on levähdysalue ja kioski.